Jetlagged in Jetland

Jetlagged in Jetland er debutalbumet til det norske rockebandet Jetsurfers. Det er utgitt i  på Grammofon AS Electra. Plata er innspilt med Frank Jaklin og Pål Kibu i Tempo Recording Studio.

Albumet ble sluppet på Gamla 14. oktober 2000.Jet-debut, Aftenposten Aften 13. oktober 2000 «'Til She Finds Me» ble gitt ut som singel.

Mottakelse
Drammens Tidende ga albumet terningkast 5, og slo fast at "Jetsurfers er det tøffeste som har skjedd norsk roots-rock på veldig lenge".Albumanmeldelse av Johnny Andreassen, Drammens Tidende 25. november 2000 Firere ble gitt for "rufsete fremførelse", men at bandet var et  "friskt alternativ til overhøytidelig vestkantpop".Albumanmeldelse av Thomas Mårud, Glåmdalen 3. november 2000 "Melodiene er gode og fengende, mens tekstene er helt på det jevne", lød en annen begrunnelse.Albumanmeldelse av Lise Swensen, Rana Blad 22. november 2000

Terningkast 3 ble blant annet gitt av Nordlands Framtid. "Låtene er dessverre ofte for klisjemessige", ikke "i besittelse av noe i retning av originalitet", het det.Albumanmeldelse av Kjell Nordeng, Nordlands Framtid 9. november 2000 Det var "vanskelig å finne på noe veldig nytt og originalt" i denne sjangeren, og utførelsen manglet en viss andel av energien fra livespilling og "noe av den 'amerikanske' tyngden" i lydbildet, skreiv GD som også ga 3.Albumanmeldelse av Halgrim Øistad, Gudbrandsdølen Dagningen 11. november 2000 Disse to manglene ble også nevnt i Helgelands Blad, men der falt anmelderen likevel ned på at albumet var "dønn ærlig musikk med solide røtter" og god låtskriving.Albumanmeldelse av Leif Steinholt, Helgelands Blad 17. november 2000

Det ble derimot terningkast 1 i Øvre Smaalenene. "Det er rett og slett ingenting som gleder på denne plata". Bandet hang fast i 1980-tallet som "kopier av gamle kopier", til tider "en særdeles dårlig kopi av Return". Coverversjonen av "Green Green Grass of Home", som flere andre anmeldere skrøt av, var ifølge denne anmelderen "regelrett gjort narr av og ødelagt".Albumanmeldelse av Benny Hanssen, Øvre Smaalenene 22. desember 2000

 Sporliste 
Alle låter er skrevet av Bjørn Nilsen, unntatt hvor annet står.

«'Til She Finds Me» – 3:37
«Green Green Grass of Home» (Curly Putman) – 2:17
«Stranded» – 4:11
«Skeleton Horses» – 4:23
«One Too Many Mornings» (Bob Dylan – 3:40
«Where's My Medicine?» (B. Nilsen og Chris Doll) – 2:58
«Next of Kin» – 4:52
«Honey-O» – 3:15
«Wish You Love» – 3:43
«Jetlagged in Jetland» – 5:28

 Personell 
Jetsurfers
Bjørn Nilsen – Vokal, Gitar, Mandolin, Banjo og Munnspill
Thorstein Elvestad – Trommer, Perkusjon
Vidar Fredsvik – Gitar, Bakgrunnsvokal
Knut Carlsson – bassgitar, bakgrunnsvokal

Ytterligere personell
Frank Jaklin – bakgrunnsvokal på spor 2,3 og 9, orgel på spor 9
Strange Gentle – bakgrunnsvokal på spor 2 og 3
Chris Doll – bakgrunnsvokal på spor 6
Kathinka Ryen – harmonivokal på spor 5
Tommy Karlsson – Steelgitar på spor 5
Jetsurfers – Produsenter
Frank Jaklin – Miksing
Arne-Peter Rognan – Mastering
Per Mork – grafisk design

Referanser

Kategori:Norske debutalbum
Kategori:Jetsurfers-album
Kategori:Debutalbum fra 2000